Oleme Varstu noored. Hakkasime juba 1. veebr 2009. aastal tegutsema projektiga "Vaikuse hääled". Meie kreedo on : HOIA VAIKUST!!!! Kutsume üles noori tundma end LOODUSE OSANA, mitte kõrvalseisjana. VAIKUS on vajalik meie hingele ja vaimule. Ei maksa olla tagant järgi tark, et siis, kui enam pole vaikust, kui inimene puutub kokku vaid müraga, hakkab ta kaotatut taga igatsema. Meil on  mõistagi vedanud - ja seda püüame ka teistele noortele öelda, et elu maal on tervislik ja huvitav. Meil on metsa. Meil on heinamaid. Meil on linnuhääled. Meil on võimalik otsida iseendas tasakaalu - ja loodus aitab seda saavutada. VAIKUST on vaja kas või selleks, et kuulata omaaenda mõtteid, hinge salasosinat. Vaikus on väärtus (mitte vähem oluline kui maavara). Vaikuse HOIDMISE küsimus pole mitte vähem oluline probleem kui säästlikkuse probleem tänapäeval. Selle sõnumikinnitamiseks otsimegi väljundeid. Teeme  raadiosaateid ja looduspilte - nii saame keskenduda looduse märkidele. Talv       Suvi       Kui projekt lõpeb (30. jaan. 2011. aastal), anname välja CD meie endi tehtud raadiosaadetega. Oleme arutanud raamatu "Mister Fred" üle. Oleme sorinud jahimehe mõttepaunas. Oleme kuulanud vaikust kaevandustes, metsades (ürgmetsas, talvises metsas, leht- ja okaspuumetsas), rabas, mere ääres, joa juures, allikate, jõe, järve ääres, heinamaal. Oleme käinud  matkamas, suusatamas, pannud ennast proovile ilmastikuoludes (vihm, tuul, lörts, torm, lumi…). Varsti läheme Piusa koobastesse, käime Taevaskojas, piiriäärses Missos. Varsti kuuleme, mida Georg Aher pajatab looduse imedest. Oktobrikuus kohtume muusikuga ja novembris loodusfotograafiga. Me kutsume oma projektiga kaaskodanikke endasse vaatama ja vaikuse olulisust mõistma. Sest maailma muutumine algab iseendast. Seda ütles Al Core. Seda ütles Kant. Seda püüame öelda ka meie. Et igaüks, kellele meie sõnum oluline on,  mõistaks: kui Mina olen üks osa ühiskonnast, kui ma muudan enda suhtumist vaikusesse, siis olen ma ka muutnud tervet maailma.